Die storie van Aspris en Askies – toortsie.com
Die storie van Aspris en Askies
April 6, 2015 April 28, 2017 ~ Toortsie
Ek het julle eintlik mos die storie van die Askieskombersie vertel. Dis die deurmekaar kombersie waarmee ‘n klomp persone leer hekel het, ‘n kombersie met geen struktuur of orde nie, waar als verskillend is. Seker die lekkerste ding wat ek in my lewe nog gemaak het. 🙂 Dit was só bevrydend, juis omdat ek al die reëls wat ek ken, wat ek my hele lewe navolg rondom naaldwerk, verbreek het. Die reaksie van die mense wat dit sien, was beloning genoeg. Party kon hul skok en afgryse nie wegsteek nie, tog was daar ook mense wat opreg sê: Hulle hou daarvan.
Hierdie askieskombersie het met tyd gegroei, want dan is hy te kort en word hy sommer weer “aangehekel”, of as ‘n naat lostrek, word dit sommer vasgehekel. 🙂
Die grootte is so van my ken tot by my voete, ideaal om by die TV te gebruik, en ja, hy is heerlik warm.
Toe Askies toe klaar is, het ek die moed van ‘n leeu. Daar was nog oorskietwol, en ek gaan koop toe doelbewus wolle wat beslis nie volgens die kleurwiel by die ander pas nie. Uit my wollekas het ek ook al die oorskietbolletjies wolle gehaal. Bontverskrik! Dís die woord. Aspris.
So, saans as ek TV kyk, of as ek saam met my man rondry, hou ek my besig met die Aspriskombersie. Vir die eerste keer in my lewe kan ek my besig hou met so iets, hoef ek nie voor die naaimasjien te sit en broodnodige klere vir my of my kinders te maak nie. Ek dink dís hoekom ek so heeltemal laf raak! 😯
Nou is Aspris ook klaar, en hopelik is ek nou genees van my behoefte aan bont…
Of ek oor my bontverskrikking is? Dit sal ons maar moet sien. Maar dink net hoeveel mooi, ordelike goed kon ek in hierdie tyd gemaak het! 😯
Ou Bonte Toorts 🙂
Bont, kleurvol, gelukkig!
En ja, ek het al BAIE mooi goed in my lewe gemaak. Lelikes ook. 🙂
Sal die volgende een dalk … ASTRANT … wees?
Posted in Hekelwerk,Lawwighede; Tong-innie-kies
‹ PreviousDieselfde vraag…
20 thoughts on “Die storie van Aspris en Askies”
April 6, 2015 om 5:27 vm
Dis die lekkerste lekker om so n aspris-kombers te maak. Ek het ook sulkes wat al opgebruik is en as hondekombers diens gedoen het voordat dit nie meer gebruik kan word nie. Die heerlikste is natuurlik die kleure! Jy maak jou oë toe en vat volgende kleur. Gn ge mik van sal dit pas of nie. Dit herinner my aan Josef se kleurvolle jas. Pragtig hoor!
April 6, 2015 om 6:08 vm
Ek hou meer van “Aspris”. Ek bewonder enigeen wat motiewe hekel, ek vorder net tot 4 dan werk dit nie eens vir ‘n skiknbord nie.
April 6, 2015 om 4:26 nm
Hou net aan…
April 6, 2015 om 7:10 vm
Ek bewonder enigeen wat kan hekel! Punt. Ek hou van die bonte kombersies – dit lyk soos my breingolf-patrone, deurmekaar miskien, maar darem nog stewig vasgehekel … dink ek 😛
April 6, 2015 om 7:16 vm
Dankie. Beslis stewig. 🙂
April 6, 2015 om 7:59 vm
Dis lekker om te maak nes jy lus het.Ons lewe so in boksies,dat mens maar regtig soms kan uitbreek.Ek is dol oor die kleure!
April 6, 2015 om 8:54 vm
Ag en as die uitbreek niemand skade doen nie… hoekom nie? 🙂
April 6, 2015 om 11:27 vm
As ek kon terugkom aarde toe en vir my een talent kon kies, dan sou dit handvaardigheid wees (= briljante naald-, hekel- en breiwerk). Soos dit is, sou enige kombersie wat ek probeer, “Aitoggietogsjym” moes heet. Jou kombersies lyk soooo mooi!
April 6, 2015 om 11:56 vm
Aitoggietogsjym! Dalk moet ek so een probeer.
April 6, 2015 om 1:22 nm
Ek glo nie jy sal daai een oor jou hekelhart kan kry nie.
April 6, 2015 om 3:12 nm
Jy steek my mos nou aan om dieselfde te doen!
April 7, 2015 om 8:48 vm
Aspris en askies is asemrowend! Jy is n kunstenaar. En jy bewys sommer wat ek lankal se: alle kleure pas bymekaar .
April 7, 2015 om 9:57 vm
Oulik! Mal oor die ligte pienk rosie wat soos ‘n puisie uitstaan! Hou daarvan. So ‘n kombersie bly maar special.
Pragtig! Ek het voorlaasjaar een begin, en die is nou al (net) 40 blokkies groot. Die winter moes ek ander dinge doen, maar die volgende kom weer 😉
Sien uit na jou volgende kombers – dis erfstukke!
April 7, 2015 om 11:54 vm
Nou is ek spyt ek het nooit dat my ouma my leer hekel nie 😦 Welgedaan Toorts!!
April 7, 2015 om 12:47 nm
Nooit te laat om te leer. Dis die maklikste ding op aarde
April 15, 2015 om 12:54 nm
Daar’s absoluut niks fout met daai bersies nie! Dit lyk baie mooi.
April 15, 2015 om 3:05 nm
Terug pieng: Oor “groups” | Toortsie, Kameel en Bokbaaivygie
Terug pieng: Vryheidsponcho | Toortsie, Kameel en Bokbaaivygie se blog